Ritratt: Facebook  Din tar-ritratt mhi ħadd ħlief il-kantanta u preżentatriċi Debbie Scerri li llum tagħlaq 52 sena. Debbie twieldet f'Toronto fil-Kanada u hija l-kbira fost iż-żewġt ulied ta' Carmelo (illum mejjet) u Lina Scerri. Warajha hemm ħuha Jason. Il-familja kienet ġiet lura Malta meta Debbie kellha tliet snin. Debbie kienet irrappreżentat lil Malta fil-Eurovision Song Contest tal-1997 bil-kanzunetta Let Me Fly. Hija kklassifikat fid-disa' post. Ħadet sehem f'diversi festivals f'Malta u barra fosthom is-Cyprus Song Festival. Debbie, li hij wkoll preżentatriċi u attriċi, hija miżżewġa lil Matthew Vella, u għandhom tifla, Nicola, li rrappreżentat lil Malta fil-konkors tal-Miss World. Nawgurawlha l-isbaħ xewqat f'għeluq sninha. Ritratt: Facebook Debbie Scerri